**ՆԱԽԱԳԻԾ**

 **ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**Ո Ր Ո Շ Ու Մ**

**2024 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՕԳՈՍՏՈՍԻ 18-Ի N 1369-Ն ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2021 թվականի օգոստոսի 18-ի «Շարունակական մասնագիտական զարգացման հավաստագիր ստանալու համար թեստավորման կազմակերպման և իրականացման կարգը հաստատելու մասին» N 1369-Ն որոշմամբ հաստատված հավելվածում կատարել հետևյալ փոփոխություններն ու լրացումը.

1 6-րդ կետում (այսուհետ՝ ՄԳՀԱԿ) բառերից հետո լրացնել ՝ բուժաշխատողների ռեգիստրի միջոցով բառերը․

2) 7-13-րդ կետերը շարադրել հետևյալ խմբագրությամբ՝․

7․ Թեստավորում անցակցնելու մասին հայտարարությունը հրապարակվում է ԱԱԻ-ի պաշտոնական կայքէջում և բուժաշխատողների ռեգիստրում www.hrh.am՝ թեստավորումն անցկացնելուց ոչ ուշ, քան 15 օր առաջ։

8․ Հայտարարությունը ներառում է առնվազն հետևյալ տեղեկատվությունը․

1) թեստավորման անցկացման վայրը և ժամկետները.

2) թեստավորմանը մասնակցելու նպատակով դիմումի ներկայացման վերջնաժամկետը․

3) ՄԳՀԱԿ-ի կոնտակտային տվյալները (հասցեն, հեռախոսահամարը)․

4) թեստավորմանը մասնակցելու համար անձը հաստատող փաստաթղթի առկայության մասին նշում։

9․ Թեստավորմանը մասնակցելու համար անձը այսուհետ՝ դիմումատու բուժաշխատողների ռեգիստրի իր անձնական հաշվից ներկայացնում է թեստավորմանը մասնակցելու վերաբերյալ դիմում այսուհետ՝ դիմում։

10․ Եթե դիմումատուի կողմից ներկայացված տվյալները չեն համապատասխանում Բնակչության բժշկական օգնության և սպասարկման մասին օրենքի այսուհետ՝ Օրենք 34-րդ հոդվածի 6-րդ և 7-րդ մասերի պահանջներին, ապա համակարգը չի թույլատրում դիմումը լրացնել։

11․ Ռեգիստրում դիմումը ձևավորվելուց հետո դիմումատուն հաստատում է այն, որից հետո դիմումը հասանելի է դառնում ՄԳՀԱԿ-ի աշխատակցին։

12․ ՄԳՀԱԿ-ի աշխատակցի կողմից, դիմումն ստանալու օրվանից եռօրյա ժամկետում, դիմումը մերժվում է՝ դիմումատուի ռեգիստրի անձնական հաշվին ծանուցում ուղարկելով, եթե դիմումի ուսումնասիրության արդյունքում հայտնի են դառնում դիմումի և Օրենքով սահմանված պահանջների միջև հակասություններ կամ ռեգիստրում առկա տվյալների անհամապատասխանություն։

13․ Դիմումը հաստատվելու դեպքում դիմումատուն թեստավորման անցկացման օրվա, ժամի և վայրի մասին ռեգիստրի իր անձնական հաշվին ծանուցում է ստանում՝ թեստավորման անցկացման օրվանից առնվազն 3 օր առաջ։․

3) 14-րդ կետը ուժը կորցրած ճանաչել․

4) 15-րդ կետը շարադրել հետևյալ խմբագրությամբ․

15․ Թեստավորումն սկսելուց հինգ օր առաջ ԱԱԻ-ի պաշտոնական կայքէջում և ռեգիստրում հրապարակվում է թեստավորման մասնակիցների ցուցակը։․

5) 36-րդ կետն ուժը կորցրած ճանաչել․

6) 39-րդ կետը շարադրել հետևյալ խմբագրությամբ․

39․ Թեստը հանձնելու դեպքում արդյունքները մեկօրյա ժամկետում մուտքագրվում են ռեգիստր և հասանելի են դառնում դիմումատուի անձնական հաշվում։․

7 40-րդ կետը կետը և հավելվածով հաստատված Ձևն ուժը կորցրած ճանաչել։